CELEX: C2006/131/65
Language: da
Date: 2006-06-03 00:00:00
Title: Sag C-172/06: Sag anlagt den  31. marts 2006  — Kommissionen for De Europæiske Fællesskaber mod Kongeriget Spanien

3.6.2006   
            
            
               DA
            
            
               Den Europæiske Unions Tidende
            
            
               C 131/35
            
         Sag anlagt den 31. marts 2006 — Kommissionen for De Europæiske Fællesskaber mod Kongeriget Spanien
   (Sag C-172/06)
   (2006/C 131/65)
   Processprog: spansk
   Parter
   
      Sagsøger: Kommissionen for De Europæiske Fællesskaber (ved S. Pardo Quintillán, som befuldmægtiget)
   
      Sagsøgt: Kongeriget Spanien
   Sagsøgerens påstande
   
               —
            
            
               Det fastslås, at Kongeriget Spanien har tilsidesat sine forpligtelser i henhold til artikel 28 EF og 30 EF samt artikel 11 og 13 i aftalen om Det Europæiske Økonomiske Samarbejdsområde, idet det gør tildeling af statsstøtte til erhvervsdrivende, som ønsker at markedsføre solfangere — der er lovligt fremstillet og markedsført i en medlemsstat eller i en deltagerstat i aftalen om Det Europæiske Økonomiske Samarbejdsområde — i Spanien, afhængig af, at solfangerne er forsynet med et overensstemmelsescertifikat som bevis for overensstemmelse med kravene i national lovgivning, og at der med henblik herpå i et særligt udpeget nationalt laboratorium udføres forsøg, som allerede er gennemført i en anden stat
            
         
               —
            
            
               Kongeriget Spanien tilpligtes at betale sagens omkostninger.
            
         Søgsmålsgrunde og væsentligste argumenter
   De spanske bestemmelser om betingelserne for tildeling af statsstøtte til solfangere hidrørende fra en anden medlemsstat eller fra en deltagerstat i aftalen om Det Europæiske Økonomiske Samarbejdsområde er i strid med det grundlæggende princip om de frie varebevægelser og kan hverken begrundes med henvisning til de i artikel 30 EF opregnede almene hensyn eller til nogle af de tvingende hensyn, som er anerkendt i Domstolens praksis.